Diari Oficial de la Generalitat Valenciana


Sumari del DOGV 4989, del 20-04-2005 (2005/4066)

RESOLUCIÓ de 7 d'abril del 2005, de la Secretaria Autonòmica d'Esport de la Conselleria de Cultura, Educació i Esport, per la qual s'incorpora l'Escola de la Mar de València al Programa Individual de la Campanya d'Activitats Nàutiques de la Generalitat Valenciana A la Mar 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4989

Data del DOGV
:   20-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4066


Data del document
:   07-04-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * suport econòmic
    * centre d'ensenyament
    * promoció cultural
    * esport
    * jove
    * mar
    * alumne
    * alumnat

RESOLUCIÓ de 7 d'abril del 2005, de la Secretaria Autonòmica d'Esport de la Conselleria de Cultura, Educació i Esport, per la qual s'incorpora l'Escola de la Mar de València al Programa Individual de la Campanya d'Activitats Nàutiques de la Generalitat Valenciana A la Mar 2005. [2005/M4066]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, i per això li pertoca, a través de la Conselleria de Cultura, Educació i Esport, l'ordenació, la programació i la planificació de l'activitat esportiva a la nostra Comunitat, per mitjà del foment i la promoció de la pràctica esportiva.
  
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article tres, punt i) de la qual estableix com una línia general d'actuació l'especial atenció als esports relacionats amb la mar, es considera necessària la promoció, l'ajuda i el foment de les activitats fisicoesportives, entre les quals ocupen un lloc important les Activitats Nàutiques, tant per les seues especials característiques tècniques com per la privilegiada situació geogràfica que, per a la seua pràctica, té la Comunitat Valenciana.
  
El Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, atribuïx, en l'article 20, punt 2.1, a la Secretaria Autonòmica d'Esport, la funció de promoure, fomentar i generalitzar la pràctica esportiva entre tota la població, amb especial atenció a l'esport en l'edat escolar.
  
D'acord amb estes competències legals i amb la intenció de complir les línies mencionades, la Generalitat Valenciana, a través de la seua Secretaria Autonòmica d'Esport, organitza, des de 1985 i anualment, campanyes de promoció de les activitats nàutiques esportives.
  
Havent-se convocat, en virtut de l'anteriorment citat, per la Resolució de 15 de febrer de 2005, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Individual de la Campanya d'Activitats Nàutiques de la Generalitat Valenciana A la Mar 2005, publicat en el Diari Oficial de la Generalitat Valenciana, número 4.959, de 4 de març de 2005.
  
Atés el que disposa la citada resolució en el seu apartat quart, respecte a la possibilitat de la Secretaria Autonòmica d'Esport de modificar el programa d'activitats adaptant-ho a la demanda o a l'interès públic, o incorporar noves activitats.
  
Per això, resolc:
  
Primer
  
Ampliar l'oferta de la Campanya d'Activitats Nàutiques A la Mar 2005 en el programa individual, incorporant l'Escola de la Mar de València de la Generalitat Valenciana, per al desenrotllament d'esta i que es va convocar per Resolució de 15 de febrer de 2005, de la Secretaria Autonòmica d'Esport de la Conselleria de Cultura, Educació i Esport, així com aprovar les bases i activitats per a la citada escola i que figuren en l'annex de la present resolució.
  
Segon
  
El programa d'esta escola es regirà d'acord amb les bases de normativa general especificades en la convocatòria i que van ser publicades en el Diari Oficial de la Generalitat Valenciana número 4.959, de 4 de març de 2005.
  
Tercer
  
Les sol·licituds que s'hagueren presentat dins del termini establert en la citada Resolució de 15 de febrer de 2005 del secretari autonòmic d'Esport, Diari Oficial de la Generalitat Valenciana número 4.959, de 4 de març de 2005, podran ser ateses per a l'Escola de la Mar de València de la Generalitat Valenciana, dins del procediment i bases aprovades la dita resolució.
  
Quart
  
La Secretaria Autonòmica d'Esport es reserva el dret de modificar el programa d'activitats per a adaptar-lo a la demanda o a l'interès públic, incorporar-hi noves activitats, així com suspendre alguna de les activitats oferides si circumstàncies de qualsevol tipus impedeixen el desenvolupament normal d'estes.
  
Quint
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
Contra esta resolució, que no esgota la via administrativa, els interessats podran interposar recurs d'alçada davant del conseller de Cultura, Educació i Esport, en el termini d'un mes, a partir de la publicació en el Diari Oficial de la Generalitat Valenciana.
  
València, 7 d'abril de 2005.- El secretari autonòmic d'Esport: David Serra Cervera.
  
Annex d'activitats de l'Escola de la Mar de València
  
Primera.
  
Ubicació de l'Escola de la Mar de València en
  
C/ Pavia s/n. Platja de la Malva-rosa
  
46506 València
  
Tel. 52 947 97 63
  
Segona.
  
Campanya de caps de setmana (només externat):
  
CAMPANYA CAPS DE SETMANA
  
Escola de la Mar de València
  
Dates:
  
 FS.15. dies 2 i 3 de juliol
  
 FS.16. dies 9 i 10 de juliol
  
 FS.17. dies 16 i 17 de juliol
  
 FS.18. dies 23 i 24 de juliol
  
 FS.19. dies 30 i 31 de juliol
  
 FS.20. dies 6 i 7 d'agost
  
 FS.21. dies 13 i 14 d'agost
  
 FS.22. dies 20 i 21 d'agost
  
 FS.23. dies 27 i 28 d'agost
  
 FS.24. dies 3 i 4 de setembre
  
 FS.25. dies 10 i 11 de setembre
  
 FS.26. dies 17 i 18 de setembre
  
Activitat Nivell Places Edat Embarcació
  
Vela iniciació 1 10 + de 9 Col·lectiu (Raquero)
  
Vela TDV 1 10 + de 9 TDV
  
Piragüisme 1 10 + de 9 Piragua K - 1
  
Tercera.
  
Campanya d'estiu (només externat):
  
CAMPANYA ESTIU
  
Escola de la Mar de València
  
Dates:
  
 V.01- (del 27 de juny al 2 de juliol)
  
 V.02- (del 04 al 08 juliol)
  
 V.03- (de l'11 al 15 juliol)
  
 V.04- (del 18 al 22 juliol)
  
 V.05- (del 25 al 29 juliol)
  
 V.06- (de l'1 agost al 5 agost)
  
 V.07- (del 8 al 12 agost)
  
 V.08- (del 15 al 19 agost)
  
 V.09- (del 22 al 26 agost)
  
 V.10- (del 29 d'agost al 02 de setembre)
  
 V.11- (del 5 al 09 setembre)
  
 V.12- (del 12 al 16 de setembre)
  
Activitat Nivell Places Edat Embarcació
  
Vela iniciació 1 10 + de 9 Col·lectiu (Raquero)
  
TDV 1 10 + de 9 TDV